Arkaden kjøpesenter ligger nedenfor Domkirken ved Oslos paradegate Karl Johan. Da skuddløsningen inntraff var kjøpesenteret fullt av folk.
- Det var flere vitner til hendelsen, og politiet er på stedet og undersøker saken, sier operasjonsleder Tore Solberg i Oslo politidistrikt.
- To personer skal ha vært involvert i hendelsen i tillegg til fornærmede. De skal ha forlatt kjøpesenteret til fots, og sporene stopper der. Vi jobber med å innhente opptak fra overvåkingskameraer i området, noe som forhåpentligvis kan hjelpe oss med å finne dem, sier han.
Vaktleder Bernt Toverud ved Krimvakta i Oslo politidistrikt opplyste til NTB i 17-tiden at politiet søker etter en bestemt gjerningsmann.